Úradný vestník L 003 , 07/01/2004 S. 0038 - 0042



Rozhodnutie Komisie z 18. decembra 2003, ktorým sa ustanovujú opatrenia na porovnávacie pokusy a skúšky spoločenstva na osive a množiteľskom materiáli určitých poľnohospodárskych kultúr a druhov zeleniny a vinnej révy podľa smerníc Rady 66/401/EHS, 66/402/EHS, 68/193/EHS, 92/33/EHS, 2002/54/ES, 2002/55/ES, 2002/56/ES a 2002/57/ES na roky 2004 a 2005 [oznámené pod číslom dokumentu K(2003) 4836] (Text s významom pre EHP) (2004/11/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh [1], najmä na jej článok 20 ods. 3, 4 a 5, so zreteľom na smernicu Rady 66/402/EHS zo 14. júna 1966 o uvádzaní osiva obilnín na trh [2], najmä na jej článok 20 ods. 3, 4 a 5, so zreteľom na smernicu Rady 68/193/EHS zo 4. apríla 1968 o uvádzaní vegetatívneho množiteľského materiálu vinnej révy na trh [3], najmä na jej článok 16 ods. 3, 4 a 5, so zreteľom na smernicu Rady 92/33/EHS z 28. apríla 1992 o uvádzaní množiteľského a sadivového materiálu zeleniny, iného ako osív, na trh [4], najmä na jej článok 20 ods. 4, 5 a 6, so zreteľom na smernicu Rady 2002/54/ES z 13. júna 2002 o uvádzaní osiva cukrovej repy na trh [5], najmä na jej článok 26 ods. 3, 4 a 5, so zreteľom na smernicu Rady 2002/55/ES z 13. júna 2002 o uvádzaní osiva zeleniny na trh [6], najmä na jej článok 43 ods. 3, 4 a 5, so zreteľom na smernicu Rady 2002/56/ES z 13. júna 2002 o uvádzaní osiva zemiakov na trh [7], najmä na jej článok 20 ods. 3, 4 a 5, so zreteľom na smernicu Rady 2002/57/ES z 13. júna 2002 o uvádzaní olejových a vláknitých rastlín na trh [8], najmä na jej článok 23 ods. 3, 4 a 5, keďže: (1) Smernice 66/401/EHS, 66/402/EHS, 68/193/EHS, 92/33/EHS, 2002/54/ES, 2002/55/ES, 2002/56/ES a 2002/57/ES ustanovujú potrebné opatrenia, ktoré musí Komisia prijať na porovnávacie pokusy a skúšky spoločenstva s osivom a množiteľským materiálom. (2) Na vykonávanie vyššie uvedených pokusov a skúšok sa uverejnila verejná súťaž na podávanie projektov (2003/C 159/08) [9]. (3) Návrhy sa posúdili podľa kritérií na výber a udeľovanie vyššie uvedenej verejnej súťaže na podávanie projektov. Preto by sa mali ustanoviť projekty, inštitúcie zodpovedné za vykonávanie skúšok a oprávnené náklady, ako aj maximálne finančné príspevky spoločenstva zodpovedajúce 80 % oprávnených nákladov. (4) Porovnávacie pokusy a skúšky spoločenstva by sa mali vykonávať v rokoch 2004 a 2005 na osivách a množiteľskom materiáli z úrody z roku 2003 a ročne by sa mali stanovovať podrobnosti o takýchto pokusoch a skúškach, oprávnených nákladoch, ako aj o maximálnych finančných príspevkoch spoločenstva na základe opatrenia podpísaného oprávneným úradníkom Komisie a inštitúcie zodpovednej za vykonávanie pokusov. (5) Pri porovnávacích pokusoch a skúškach spoločenstva, ktoré trvajú dlhšie ako jeden rok, by Komisia mala povoliť časti pokusov a skúšok spoločenstva nasledujúcich po prvom roku bez ďalších odkazov na Stály výbor pre množiteľský materiál pre poľnohospodárstvo, záhradníctvo a lesníctvo za podmienky, že sú k dispozícii potrebné finančné prostriedky. (6) Najmä pre určité vybrané rastliny by sa malo zabezpečiť primerané zastúpenie vzoriek zahrnutých do pokusov a skúšok. (7) Členské štáty by sa mali podieľať na porovnávacích pokusoch a skúškach spoločenstva, pokiaľ sa osivá príslušných rastlín zvyčajne množia alebo uvádzajú na trh na ich území, aby sa z toho dali prijať spoľahlivé závery. (8) Opatrenia ustanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TOTO ROZHODNUTIE: Článok 1 Porovnávacie pokusy a skúšky spoločenstva sa v rokoch 2004 a 2005 vykonávajú na osivách a množiteľskom materiáli rastlín uvedených v prílohe. Oprávnené náklady, ako aj maximálne finančné príspevky spoločenstva na pokusy a skúšky na rok 2004 sú ustanovené v prílohe. Podrobné údaje o pokusoch a skúškach sú ustanovené v prílohe. Článok 2 Pokiaľ sa množiteľský materiál a materiál na sadenie rastlín vymenovaných v prílohe množí alebo uvádza na trh na ich územiach, odoberú členské štáty vzorky tohto materiálu a dajú ich k dispozícii Komisii. Článok 3 Podliehajúc možnostiam rozpočtu môže Komisia rozhodnúť o pokračovaní pokusov a skúšok ustanovených v prílohe v roku 2005. Maximálne finančné príspevky spoločenstva zodpovedajúce 80 % oprávnených nákladov na pokusy a skúšky, ktoré pokračujú na tomto základe, nesmú prevýšiť čiastku bližšie určenú v prílohe. Článok 4 Toto rozhodnutie je adresované členským štátom. V Bruseli 18. decembra 2003 Za Komisiu David Byrne člen Komisie [1] Ú. v. ES 125, 11.7.1966, s. 2298/66; smernica naposledy zmenená a doplnená smernicou 2003/61/ES (Ú. v. ES L 165, 3.7.2003, s. 23). [2] Ú. v. ES 125, 11.7.1966, s. 2309/66; smernica naposledy zmenená a doplnená smernicou 2003/61/ES. [3] Ú. v. ES L 93, 17.4.1968, s. 15; smernica naposledy zmenená a doplnená smernicou 2003/61/ES. [4] Ú. v. ES L 157, 10.6.1992, s. 1; smernica naposledy zmenená a doplnená smernicou 2003/61/ES. [5] Ú. v. ES L 193, 20.7.2002, s. 12; smernica naposledy zmenená a doplnená smernicou 2003/61/ES. [6] Ú. v. ES L 193, 20.7.2002, s. 33; smernica naposledy zmenená a doplnená smernicou 2003/61/ES. [7] Ú. v. ES L 193, 20.7.2002, s. 60; smernica naposledy zmenená a doplnená smernicou 2003/61/ES. [8] Ú. v. ES L 193, 20.7.2002, s. 74; smernica naposledy zmenená a doplnená smernicou 2003/61/ES. [9] Ú. v. ES C 159, 8.7.2003, s. 19. -------------------------------------------------- PRÍLOHA Pokusy a skúšky, ktoré sa musia vykonať v roku 2004 | Druhy | Zodpovedná inštitúcia | Podmienky na posúdenie | Počet vzoriek | Oprávnené náklady (EUR) | Maximálny finančný príspevok spoločenstva (zodpovedajúci 80 % oprávnených nákladov) (EUR) | Beta | ENSE Milano (I) | Pravosť a rýdzosť odrody (pole) Vonkajšia kvalita sadiva (laboratórium) | 100 | 19000 | 15200 | ETSIA Madrid (E) | Pravosť a rýdzosť odrody (pole) Vonkajšia kvalita sadiva (laboratórium) | 100 + 100 | 47022 | 37618 | Gramineae | NIAB Cambridge (UK) | Pravosť a rýdzosť odrody (pole) Vonkajšia kvalita sadiva (laboratórium) | 230 | 22564 | 18051 | Vicia | AGES Viedeň (A) | Pravosť a rýdzosť odrody (pole) Vonkajšia kvalita sadiva (laboratórium) | 60 | 17673 | 14138 | Medicago sativa | ENSE Milano (I) | Pravosť a rýdzosť odrody (pole) Vonkajšia kvalita sadiva (laboratórium) | 50 | 4500 | 3600 | Triticum aestivum(jarná pšenica) | NAK Emmeloord (NL) | Pravosť a rýdzosť odrody (pole) Vonkajšia kvalita sadiva (laboratórium) | 100 | 19248 | 15399 | Zea mays | ENSE Milano (I) | Pravosť a rýdzosť odrody (pole) Vonkajšia kvalita sadiva (laboratórium) | 80 | 17600 | 14080 | Solanum tuberosum | ENSE Milano (I) | Pravosť a rýdzosť odrody, zdravie rastliny (pole) Zdravie rastliny (baktériová krúžkovitosť/hnedá hniloba/zemiakov) (laboratórium) | 250 | 62500 | 50000 | Bavlna | MIN.AGR. Thessaloniki (EL) | Pravosť a rýdzosť odrody (pole) Vonkajšia kvalita sadiva (laboratórium) | 60 | 26242 | 20993 | Linum usitatissimum | NIAB Cambridge (UK) | Pravosť a rýdzosť odrody (pole) Vonkajšia kvalita sadiva (laboratórium) | 80 | 22072 | 17658 | Papaver somniferum | AGES Viedeň (A) | Pravosť a rýdzosť odrody (pole) Vonkajšia kvalita sadiva (laboratórium) | 30 | 13399 | 10720 | Allium Cepa, Allium porrum | ENSE Milano (I) | Pravosť a rýdzosť odrody (pole) Vonkajšia kvalita sadiva (laboratórium) | 50 | 11250 | 9000 | Brassica oleracea | NAKT Roelof-arendsveen (NL) | Pravosť a rýdzosť odrody (pole) Vonkajšia kvalita sadiva (laboratórium) | 70 | 48986 | 39189 | Allium ascalonicum (šalotka) | NAKT Roelof-arendsveen (NL) | Pravosť a rýdzosť odrody (pole) Zdravie rastliny (laboratórium) | 70 | 32646 | 26117 | GNIS-SOC Paríž (F) | Pravosť a rýdzosť odrody (pole) Zdravie rastliny (laboratórium) | 70 | 33320 | 26656 | Vitis vinifera | ENTAV Le Grau du Roi (F) | Pravosť a rýdzosť odrody (pole) Zdravie rastliny (laboratórium) | 120 | 36000 | 28800 | Celkové náklady | 347219 | Pokusy a skúšky, ktoré sa musia vykonať v roku 2005 | Druhy | Zodpovedná inštitúcia | Podmienky na posúdenie | Počet vzoriek | Oprávnené náklady (EUR) | Maximálny finančný príspevok spoločenstva (zodpovedajúci 80 % oprávnených nákladov) (EUR) | Beta | ETSIA Madrid (E) | Pravosť a rýdzosť odrody (pole) Vonkajšia kvalita sadiva (laboratórium) | 100 | 23511 | 18809 | Gramineae | NIAB Cambridge (UK) | Pravosť a rýdzosť odrody (pole) Vonkajšia kvalita sadiva (laboratórium) | 230 | 22098 | 17678 | Medicago sativa | ENSE Milano (I) | Pravosť a rýdzosť odrody (pole) Vonkajšia kvalita sadiva (laboratórium) | 50 | 6500 | 5200 | Celkové náklady | 41687 | --------------------------------------------------